stanford-oval/wikipedia huggingface dataset:
בשם האב (סדרת טלוויזיה)
הערות שוליים

1 2  סמדר שילוני, כמו בכל דוקו-כתות, הצפייה ב"בשם האב" חשובה אך מייאשת, באתר ynet, 16 במרץ 2023
↑  קיץ ברבנר, ‏אלימות, מלחמות ירושה וקשר שתיקה: "בשם האב" חושפת סיפור מטריד, באתר מעריב אונליין, 19 במרץ 2023
1 2 3  מרב סבר, "הייתי הבן של המלך, בתוך בית משוגעים": מוישי שיק בראיון, באתר ישראל היום, 9 במרץ 2023
↑  ישי כהן, ‏צוואת הרכוש המלאה של מוהרא"ש שיק • חשיפה, באתר כיכר השבת, 15 באפריל 2015
↑   סדרה דוקומנטרית חדשה 🔥 בשם האב | פרק 1 - קרבות ירושה, סרטון בערוץ "כאן 11 - תאגיד השידור הישראלי", באתר יוטיוב (אורך: 49:12)
↑  איתמר לוין, כך התנהלה ברסלב ביבנאל: הפקרות כספית, חוזה שערורייתי עם בן האדמור ומוות מסתורי, באתר News1 מחלקה ראשונה, 29 באוקטובר 2020
↑  אהרן רבינוביץ, ‏בלעדי: ההקלטות המצמררות שקורעות את הקהילה ביבנאל, באתר כיכר השבת, 7 בינואר 2016
↑   כאן מקשיבים: ברחתי מהכת ביבנאל, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 13:24)
↑  קשר השתיקה, עונה 1, פרק 5: יבנאל, באתר חדשות 13, 24 בדצמבר 2018
↑  נועם פתחי, זוהי סדום: זוועות הקהילה החרדית ביבנאל - בסדרה חדשה ב"כאן 11", באתר ישראל היום, 23 במרץ 2023
↑    אלישיב רייכנר, ‏בשם האב: כשאומרים לך לזרוק את השכל, זה תמרור אזהרה, בעיתון מקור ראשון, 16 במרץ 2023
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
ג'יבר ג'אבר

| --- | --- |
 סוגה:  הנפשה ממוחשבת, מדע בדיוני
 יוצרים:  דייוויד בואוז
 בימוי:  ג'ים קורבט
 ארץ מקור:  קנדה קנדה
 שפות:  אנגלית
 מספר עונות:  1
 מספר פרקים:  26
 הפקה
 מפיק:  דייוויד בואוז
 מוזיקה:  מייקל ריצ'רד פלוומן
 אורך פרק:  22 דקות
 שידור
 רשת שידור:  קנדה YTV
 רשת שידור בישראל:  ערוץ הילדים
 תקופת שידור מקורית:  ספטמבר 2007 – 7 בדצמבר 2007 
 קישורים חיצוניים
 דף התוכנית ב-IMDb
 
ג'יבר ג'אבר (באנגלית: Jibber Jabber) היא סדרת הנפשה ממוחשבת קנדית. הסדרה שודרה לראשונה בספטמבר 2007 בערוץ בטלוויזיה הקנדי לילדים "YTV", ובערוץ הילדים בדיבוב לעברית ב-23 בדצמבר 2008. אורכו של כל פרק מלא הוא 22 דקות המתחלק לשני פרקים הכוללים אחת עשרה דקות כל אחד מהם.
עלילה

עלילת הסדרה מתמקדת בשני אחים בעלי דמיון מפותח עם רצון עז להרפתקאות. בכל פרק הם נסחפים להרפתקה אחרת תוך כדי כך שהם נכנסים באופן רציני לדמויות ולאווירה המותאמת (סביבתם מבקרת את התנהגותם כמוזרה אם כי מייחסת אותה להיותם ילדים מופרעים), החוויה מסתיימת כאשר הם לכאורה מביסים את האויב או המטרד העומד לפניהם ולאחר מכן הם חוזרים לשגרה ואל המציאות.
דמויות

ג'יבר וג'אבר (לירון לב ודור סרוגו, בהתאמה) - תאומים לא-זהים בני שבע אשר חווים כל יום מסע אל תוך קווי הדמיון כצוות כנגד הרשע ולכל אחד מהם תפקיד. ג'יבר, משמש כמפקד המנהיג את הצוות, בעוד ג'אבר, משמש בתור "המוח" או בתפקיד העוזר בצוות בכך שהוא מתכנן את הטכניקות והאינסטינקטים כנגד האויב.
ג'סיקה (נעמה אוזן) - אחותם הבוגרת של ג'יבר וג'אבר. האחים מייחסים אותה בתור דמות האנטגוניסט בהרפתקאותיהם, על פי רוב כאשר היא מתעצבנת. לעיתים קרובות ג'סיקה משתפת פעולה עם דמיונם הפעיל ובכך לועגת להם. לג'סיקה יש חברה בשם מרסי.
ג'לי רול (ללא מדבב בעברית) - כלבם של ג'יבר וג'אבר. בדרך כלל משתתף בהרפתקאות האחים בתור כלב העל שלהם שנשקו הוא נפיחותיו ובעזרתן יכול לגרש את אויביהם בזכות ריחו המדיף צחנה.
מרסי (מיכל רשף) - חברתה הטובה של ג'סיקה. היא מסייעת לה כשהמצב עם האחים יוצא משליטה ולפעמים משתפת פעולה איתה סתם כדי ללעוג עליהם.
הערות שוליים

↑  הודעות כלליות, דצמבר בערוץ הילדים, באתר News1 מחלקה ראשונה, 1 בדצמבר 2008
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
גבי גל

| --- | --- |
אין תמונה חופשית
 לידה:  1953 (בן 72 בערך)
 מדינה:  ישראל 
 השתייכות:   משטרת ישראל
 תקופת הפעילות:  1977–2007 (כ־30 שנה)
 דרגה:  ניצב
 
גבי גל (נולד ב-1953) הוא ניצב בדימוס במשטרת ישראל.
חייו

גל החל את שירותו במשטרת ישראל בשנת 1977. כקצין שימש בתפקידי פיקוד שונים: מפקד תחנת פתח תקווה, ראש אגף מבצעים במחוז תל אביב, ראש מחלקת הדרכה וקצין חינוך ראשי, סגן ראש אגף משאבי אנוש, וסגן ראש אגף תמיכה לוגיסטית. בשנת 2002 מונה על ידי השר עוזי לנדאו לראש אגף תקציבים ובקרה במשרד לביטחון פנים, וכעבור זמן קצר הועלה בעודו בתפקיד זה לדרגת ניצב. בשנת 2004 מונה לראש אגף משאבי אנוש במשטרה, עליו פיקד עד לפרישתו בשנת 2007. בתפקידיו הבכירים האחרונים בשורות המשטרה היה גל בין מחברי הקוד האתי והערכי משטרת ישראל, ממקימי המרכז לפיתוח מנהיגות של המשטרה, והנחה על חיבור ספר אתיקה של הארגון.
נטען, כי קידומו הושפע ממניעים פוליטיים הקשורים בתנועת הליכוד. בנובמבר 2006 פורסם, כי המפכ"ל לשעבר שלמה אהרונישקי ציין שהופעל עליו לחץ פוליטי לקדם את גל לדרגת תת-ניצב ובעקבות לחץ זה הוא נאלץ לקדמו. לאחר מספר חודשים קודם גל לדרגת ניצב.
בספטמבר 2006 ראש אגף המבצעים דאז ברטי אוחיון האשים את ניצב גל שהתבטא נגדו בגזענות.
בראשית 2008 מונה לסמנכ"ל משאבי אנוש בשירותי בריאות כללית.
גל נשוי ואב לשלושה, בוגר תואר ראשון במשפטים מאוניברסיטת תל אביב ובעל הסמכה לעריכת דין ובעל תואר שני במדע המדינה. בעל תואר בקרימינולוגיה ובסוציולוגיה באוניברסיטת בר-אילן ותואר שני בתקשורת באוניברסיטה העברית.
הערות שוליים

↑  דן מרגלית, קידום גבי גל בלחץ פוליטי, באתר nrg
↑  ענת רואה‏, הוציא מים מהסלע: אלפרד אקירוב יקבל 720 אלף דולר מדיוויד רובנר ונט2ווירלס, באתר וואלה, 8 בדצמבר 2005
↑  "אל תדבר כמו צ'חצ'ח" באתר nrg
↑  גבי גל, באתר News1 מחלקה ראשונה, 5 ביולי 2004
ברית שלום

ערך זה עוסק בתנועה פוליטית בארץ ישראל בתקופת המנדט. אם התכוונתם למשמעות אחרת, ראו .
ברית שלום הייתה תנועה יהודית שהוקמה בשנת 1925 על ידי קבוצת אינטלקטואלים יהודים, ודגלה בהקמת אוטונומיה דו-לאומית שבה יהנו הערבים והיהודים משוויון זכויות מלא תחת המנדט הבריטי, במטרה להביא להקמת מדינה דו-לאומית עצמאית בארץ ישראל. חברי ברית שלום ראו חשיבות לאומית רבה בתחיית התרבות העברית והתרבות הערבית כאחד, כדי ליצור הבנות המבוססות על המכנה המשותף ההיסטורי בין התרבויות.
עקרונות התנועה

בתקנות התנועה נכתב:
תעודת האגודה: לסלול דרך הבנה בין עברים וערבים לצורות חיים משותפות בארץ-ישראל על יסוד שווי שלם בזכויותיהם הפוליטיות של שני לאומים בעלי אוטונומיה רחבה ולצורותיה של עבודתם המשותפת לטובת התפתחותה של הארץ.
בתור אמצעים להשגת המטרה הזאת ישמשו:
רבים מאנשי "ברית שלום" ראו באחד העם מנהיג ומורה דרך רוחני. לדידם השאיפות הציוניות היו צריכות להתגשם בתקומת תרבות יהודית חדשה שיכולה להתפתח רק בארץ ישראל. הם שאפו להגיע להסכם התיישבות עם ערביי ארץ ישראל תוך התייחסות לעובדה שהיהודים כאומה באים להתיישב בארץ שקודם לכן הרוב המכריע של תושביה היה ערבי. חברי "ברית שלום" סברו, שככל שהזמן חולף, ערביי ארץ ישראל מתבצרים בהתנגדות לציונות ולכן יש להגיע איתם להסכמים ולהבנות. על רקע זה יש הרואים בתנועה זו את המבשרת של תנועות השלום הישראליות.
חברי הקבוצה ראו את עצמם ציוניים אמיתיים, מכיוון שכתבי הרצל מדברים במפורש על דו קיום בין יהודים וערבים בארץ ישראל. חברי הקבוצה רמזו כי השימוש של הציונות ובכיריה (למשל, דוד בן-גוריון בהמשך) בהרצל ומשנתו היה מטעה. משמע, האתוס הציוני לגבי הרצל הסתפק בהצהרותיו אודות בית לאומי ליהודים בארץ ישראל, אך התעלם משאר חזונו של הרצל בהקשר ליחס לבני המקום ולאומיותם[דרוש מקור]. זאב ז'בוטינסקי כינה את אנשי ברית שלום "קאמישע פיגורען" (דמויות קומיות), והכריז שברית שלום איננה תנועה ציונית.
אגודת ברית שלום דגלה בשוויון מדיני בין שתי הקהילות, היהודית והערבית, וזאת על אף הפער הדמוגרפי הגדול ביניהן (בתקופה זו היו בארץ ישראל כ-800 אלף ערבים ורק כ-160 אלף יהודים). ב-1930 פרסמה האגודה מנשר שקרא לכינון מדינה דו-לאומית אחת בארץ ישראל, שכל אחד משני העמים המרכיבים אותה יהיה חופשי לנהל את ענייניו הפנימיים. כמה מחברי האגודה אף היו מוכנים להסתפק במעמד קבע של מיעוט יהודי במדינה כזו.
במחצית השנייה של שנות ה-20 פעילות האגודה הייתה מצומצמת ורעיונותיה הועברו בעיקר באמצעות ביטאונה "שאיפותינו". האגודה לא פעלה כלל בקרב הערבים. היא עשתה ניסיון לקיים שיעורי ערב ללימוד השפה הערבית, אך הוא לא החזיק מעמד זמן רב.
חברי התנועה

האגודה מנתה כמה עשרות חברים בלבד, כולם יהודים: כ-60 בארץ ישראל וכתריסר בחוץ לארץ. עם חבריה ותומכיה של התנועה נמנו אינטלקטואלים, עיתונאים ובעלי תפקידים בכירים בהסתדרות הציונית, ביניהם ארתור רופין, הפילוסוף שמואל הוגו ברגמן, חוקר הקבלה גרשם שלום, הפיזיקאי שמואל סמבורסקי, איש הסוכנות היהודית, דוד ורנר סנטור, המחנכים עקיבא ארנסט סימון, נתן חפשי וזיגפריד להמן, המזרחנים לוי ביליג ודוד צבי בנעט, חוקר הלאומיות הנס קון, האגרונום חיים מרגליות קלווריסקי, העיתונאית גרדה לופט, הפעיל הציוני יעקב טהון והעיתונאית והעובדת סוציאלית חנה טהון, המחנך וממחדשי השפה העברית יצחק אפשטיין ור' בנימין. אוהדי התנועה, בארץ ומחוצה לה, כללו את נשיאה הראשון של האוניברסיטה העברית הרב הרפורמי יהודה לייב מאגנס, הפילוסוף מרטין בובר, הפעילה הציונית הנרייטה סאלד, איש העסקים שלמה זלמן שוקן, חוקר יהדות המזרח (וגניזת קהיר) שלמה דב גויטיין, העיתונאי רוברט ולטש, המשפטן נורמן בנטוויץ', המדינאי הבריטי הרברט סמואל ובנו אדווין סמואל, והסופר משה סמילנסקי.
התפרקות התנועה

לאחר שרובו של הקונגרס היהודי דחה את תפישותיה ושאף להקמת מדינה יהודית ריבונית שלא תחת המנדט הבריטי, הפכה התנועה לגורם שולי בציונות. בשנת 1933 התנועה התפרקה בשל התנגדות עזה כלפיה ביישוב היהודי ובשל פרישה של חברים רבים ממנה וחילוקי דעות עזים בין הנותרים.
מרטין בובר הגדיר את חברי האגודה "שמרים המחפשים את הבצק".
בעקבות ההתפרקות הוקמו מספר ארגונים, ביניהם קדמה מזרחה, העל, "הליגה להתקרבות ושיתוף יהודי-ערבי", ואגודת "איחוד" שהקים י"ל מאגנס, אשר דגלו גם הם בתפיסה דומה לגבי הפתרון של הסכסוך היהודי ערבי.
"הליגה להתקרבות ושיתוף יהודי-ערבי" נוסדה בתחילת מלחמת העולם השנייה, ב-8 באוקטובר 1939, בעקבות תחושת חוסר האונים שפקדה את היישוב לאחר פרסום הספר הלבן של 1939. הפעילים ב"ליגה" היו מחוגים שונים, בעיקר מיוצאי "ברית שלום", ממפלגת פועלי ציון שמאל, ממפא"י היא אימצה כקווים מנחים, בדומה לברית שלום, את טיפוח יחסי האמון עם הערבים ואת העיקרון של אי השתלטותו של עם אחד על עם אחר.
בראשית שנת 1942, אחרי שיצאה נגד ברית שלום בעבר, הודיעה תנועת השומר הצעיר ותנועת הליגה הסוציאליסטית על הצטרפותם לליגה. וביולי 1942 נחתם הסכם למצע והנחות יסוד מוסכמות על התנועה המאוחדת, שכלל שלושה סעיפים: נקבע שהרעיון הציוני הוא אבן היסוד של הליגה ולפיכך הליגה שואפת לעלייה גדולה, המוגבלת מטבעה על פי יכולת הקליטה הכלכלית של הארץ. כמו כן נקבע שהעקרונות לכל הסדר עם הערבים הם: דו לאומיות, אי השתלטותו של עם על עם אחר והקמת פדרציה של כל מדינות האזור.
"איחוד" נוסד בירושלים ב-11 באוגוסט 1942 וחברי נשיאותו היו: מאגנס, סאלד, בובר, סימון וסמילנסקי. עשרה חודשים לאחר כינונה של אגודה זו, היו בה 97 חברים בלבד. לביטאונה, "בעיות היום", היו 300 מנויים וכ-300 עותקים נמכרו באופן חופשי.
ראו גם

פתרון המדינה האחת
לקריאה נוספת

ברית שלום והציונות הדו-לאומית: השאלה הערבית כשאלה יהודית, בעריכת עדי גורדון, הוצאת כרמל 2008
יוסף הלר, מ`ברית שלום` ל`איחוד`: יהודה ליב מאגנס והמאבק למדינה דו-לאומית, הוצאת מאגנס, 2003
גרשם שלום, "ברית שלום", בספרו עוד דבר, עם עובד, 1989, עמ' 61–92.
שלום רצבי, 'למקורותיה של הלאומיות ההומניסטית בחברה היישובית', הציונות ט"ז, (תשנ"ב), עמ' 9–118.
שלום רצבי, 'כוח" ו"מדינה" בהגותם של יוצאי מרכז אירופה ב"ברית שלום"', כיוונים, כתב עת לציונות וליהדות, סיוון תשנ"ה, יוני 1995 עמ' 121–141.
רצבי שלום, 'רוב, רבים ומדינה יהודית בעמדתם של אישי החוג הרדיקלי ב"ברית שלום" בשאלת העלייה לא"י', דבורה הכהן (עורכת), קיבוץ גלויות, עלייה לארץ ישראל – מיתוס ומציאות, ירושלים 1998, עמ' 165–191.
רצבי שלום, 'מקורות שלילת האלימות של יוצאי מרכז אירופה ב'ברית שלום"', זמנים (מרץ 1997), עמ' עמ', 76-85.
רצבי שלום, 'מקורותיה הציוניים של שלילת השימוש בכוח בחברה היישובית", (אניטה שפירא, מינה רוזן, דינה פורת: עורכים), ספר יובל לדניאל קארפי, תל אביב 1996, עמ' קלט-קסד.
רצבי שלום, 'אידאולוגיות לאומיות-אורגניות כמקור השראה למתינות פוליטית', תרבות דמוקרטית, כרך 2 (תש"ס), עמ' 137–167.
רצבי שלום, Between Judaism and Zionism, Academic Publisher Brill, Leiden. (2002), pp. 455 + XVII
זוהר מאור, "הארץ הבלתי מושגת: על השורשים המרכז אירופיים של 'ברית שלום'", בתוך: עדי גורדון (עורך), 'ברית שלום' והמציאות הדו-לאומית: 'השאלה הערבית' כשאלה יהודית, מרכז קבנר והוצאת כרמל, ירושלים תשס"ט, עמ' 93–110.
אבי-רם צורף, קדמה מזרחה: ר' בנימין, דו-לאומיות וציונות-שכנגד, מרכז זלמן שזר, 2023.
הערות שוליים

↑  איתן קלינסקי, שמונים וחמש שנה לייסוד ברית שלום, באתר News1 מחלקה ראשונה, 19 במרץ 2010
↑  דברי ז'בוטינסקי מופיעים במאמר שלו בעיתון דואר היום, ב' ניסן תרפ"ט ירושלים, 12.4.1929
↑  בני מוריס, מדינה אחת, שתי מדינות, עמ' 43.
↑  אביבה חלמיש, מבית לאומי למדינה בדרך, האוניברסיטה הפתוחה, כרך א, יחידה 3, עמ' 218.
↑  אהרן קידר, לתולדותיה של "ברית שלום" בשנים 1925–1928, פרקי מחקר בתולדות הציונות, תשל"ו, עמ' 281-285
↑  אביבה חלמיש, מבית לאומי למדינה בדרך, האוניברסיטה הפתוחה, כרך א, יחידה 3, עמ' 217.
↑  שפרש מהתנועה בעקבות מאורעות תרפ"ט כיוון שסבר שלברית שלום אין שותף בצד השני ("הלאומיות בישראל ובעמים – בונים מדינה במזרח התיכון" אייל נווה, נעמי ורד, דוד שחר - הוצאת רכס פרויקטים חינוכים בע"מ – ירושלים, 2009, עמוד 35)
↑  "הלאומיות בישראל ובעמים - בונים מדינה במזרח התיכון" אייל נווה, נעמי ורד, דוד שחר - הוצאת רכס פרויקטים חינוכים בע"מ - ירושלים - 2009. עמוד 35
↑  אביבה חלמיש, מבית לאומי למדינה בדרך, האוניברסיטה הפתוחה, כרך א, יחידה 3, עמ' 219.
↑  השאלה היהודית-ערבית לאור המלחמה, הצופה, 13 באוקטובר 1939
1 2  שלום רצבי, עליה ורוב ב'ברית שלום', בתוך: "קיבוץ גלויות : עלייה לארץ ישראל - מיתוס ומציאות", ירושלים: מרכז זלמן שזר לחקר תולדות העם היהודי, עורכת: דבורה הכהן, 1998
↑  מה רוצה הליגה להתקרבות ושיתוף יהודי־ערבי?, הַבֹּקֶר, 16 באוקטובר 1942
↑  בני מוריס, מדינה אחת, שתי מדינות, עמ' 44.
תנועה פריסטלטית

| --- | --- |
 שיוך:  phasic smooth muscle contraction 
 תיאור ב:  אנציקלופדיה של אוטו 
 מזהים
 קוד MeSH:  G10.261.360.596 
 מזהה MeSH:  D010528 
 מערכת השפה הרפואית המאוחדת:  C0031133 
 
תנועה פּריסְטָלְטית (באנגלית: Peristaltic movement) היא תנועה גלית של שרירים בגופם של בעלי חיים, הגורמת לדחיפת חומרים שונים דרך צינורות בגוף.
תנועה פריסטלטית מתרחשת בוושט, בו נדחף המזון מהפה אל הקיבה; במעי, בו נדחפים המזון המעוכל ובעיקר הפסולת במורד המעי, עד להגיעם אל פי הטבעת; ובכליות, מהן נדחף השתן אל שלפוחית השתן.
תנועה פריסטלטית בקיבה נגרמת גם כשהיא ריקה, כשבעל החיים חש רעב. ההתכווצויות הקיבה בתנועה פריסטלטית גורמת לקרקורי בטן. התהליך מואץ על ידי אותות עצביים שמגיעים ממרכז הרעב שבהיפותלמוס.
התנועה הפריסטלטית נגרמת על ידי שרירים חלקים בלתי-רצוניים המופעלים על ידי מערכת העצבים האוטונומית. התנועה הפריסטלטית מאפשרת את הנעת התוכן המצוי בצינור של בעל החיים גם כאשר התנועה היא בכיוון המנוגד לכוח הכבידה. כך, למשל, ינוע המזון במורד הוושט אל הקיבה גם כשאדם מבצע עמידת ראש.
כאשר הפריסטלטיקה גבוהה, נוצרת צואה המכונה "שלשול" וכאשר הפריסטלטיקה נמוכה נוצרת צואה יבשה במיוחד.
אצל בני אדם פריסטלטיקה תקינה היא תנועה כל 5-20 שניות. תנועה אחת לדקה מוגדרת כפריסטלטיקה איטית ותנועה כל שלוש שניות מוגדרת כפריסטלטיקה מהירה.
ראו גם

מכלול הנדידה המוטורית
גבריאל אילן

| --- | --- |

גבי אילן מקבל את פרס ביטחון ישראל, 1987
 לידה:  7 באפריל 1951 (בן 73) ירושלים 
 מדינה:  ישראל 
 השכלה:  הטכניון – מכון טכנולוגי לישראל 
 עיטורים
   פרס ביטחון ישראל
 
גבריאל (גבי) אילן (נולד ב-7 באפריל 1951) הוא מהנדס חשמל ויזם היי-טק.
ביוגרפיה

אילן נולד בירושלים לחנה ולפרופ' אליעזר אילן. למד בבית הספר התיכון ליד האוניברסיטה. סיים תואר ראשון בהנדסת חשמל בטכניון בהצטיינות בשנת 1974 במסגרת העתודה האקדמית והשלים את לימודי התואר השני בהנדסת חשמל בטכניון בשנת 1977 במהלך שירותו בצה"ל.
בין השנים 1974–1981 שרת כקצין ומהנדס פיתוח ביחידה 8200 בחיל המודיעין, שם פיתח וניהל פרויקטים מערכתיים ובהמשך פיקד על קורס השלמה חילית לקצינים מהנדסים המשרתים במערך הטכני של חיל המודיעין ולאחר מכן עמד בראש מדור פיתוח. במהלך שירותו הצבאי זכה פעמיים בפרס ראש אמ"ן לחשיבה יוצרת (1979, 1980). בשנת 1987 הוענק לו ולצוות שעמד בראשו פרס ביטחון ישראל על מערכת שיזם וניהל את פיתוחה בעת שרותו.
עם שחרורו מצה"ל בשנת 1981 הצטרף לחברת תדיראן מערכות כמהנדס פיתוח ובהמשך ראש ענף פיתוח מערכות ביון תקשורת (COMINT) בחברה. במסגרת עבודתו בתדיראן ניהל פרויקטים מערכתיים עבור צה"ל ולשוק הבינלאומי עבור ממשלות זרות.
בשנת 1990 יזם והקים, עם שני שותפים - שמואל איזק וד"ר מאיר בורשטין, את חברת ארט – טכנולוגיות זיהוי מתקדמות בע"מ (ART – Advanced Recognition Technologies Inc. בארצות הברית) ושימש כנשיא ומנכ"ל חברה זו וחברת הבת הישראלית שלה במשך יותר מעשור. חברת ארט הייתה חלוצה בפיתוח טכנולוגיות לזיהוי כתב יד ולזיהוי דיבור, מנתה בשיאה כ-80 איש והובילה בעולם בתכנה חדשנית לחיוג קולי בטלפונים סלולריים. בין היתר שולבו מוצרי החברה בטלפונים הסלולריים של החברות מוטורולה, סמסונג, LG וחברות מובילות נוספות בעולם. על פיתוח תכנה זו הוענק לו ולצוות הפיתוח בחברה פרס ראש הממשלה לתוכנת מחשב בתחום הבינה המלאכותית לשנת 1997. חברת ארט נרכשה בשנת 2004 על ידי חב' ScanSoft מארצות הברית (Nuance Inc. כיום).
בהמשך היה שותף להקמה, עם ד"ר מאיר מורג, של חברת ההזנק N-trig Inc. שפיתחה מסכי מגע בטכנולוגית multi-touch ייחודית אשר נרכשה בהמשך על ידי מיקרוסופט. השתתף בפיתוח הטכנולוגיה וכיהן בחברה זו כדירקטור. במקביל הקים וניהל את חברת Optinetix Inc. שפיתחה בראשית דרכה טכנולוגיה אופטית לקריאת מידע ממסכים ושלטי חוצות ובהמשך עסקה במתן ייעוץ הנדסי וניהולי בתחומים מגוונים לחברות בשוק הפרטי ולמערכת הביטחון. בשנת 2008 הקים גם את חב' Command Speech Ltd. שפיתחה טכנולוגית זהוי דיבור חדשנית למטרות פיקוד קולי בתנאי רעש.
במסגרת שירות המילואים בצה"ל קודם לדרגת סא"ל ביחידה 8200. בין היתר יזם מערך הדרכה למהנדסי היחידה והעביר קורסים בנהול פרויקטים למחזורים רבים של מהנדסים וצוותים טכניים.
ממציא של 17 פטנטים רשומים בתחומי זיהוי קול וכתב, עיבוד אותות, תקשורת ותחומים נוספים.
מתגורר בתל אביב, נשוי לדניאלה ואב לשלושה.
הערות שוליים

↑  אפי לנדאו, ‏ארט בדרך לאיזון כספי - אחרי שעברו מזיהוי כתב יד לזיהוי קול, באתר גלובס, 24 ביולי 2002
↑  The ART of voice recognition - Globes, en.globes.co.il, ‏2002-07-24
↑  הודעות כלליות, ART תספק מנוע לזיהוי כתב יד עבור חברת Logitech, באתר News1 מחלקה ראשונה, 22 בספטמבר 2002
↑  יובל דרור, לוגיטק התחילה לשווק עט דיגיטלי המבוסס על תוכנת זיהוי הכתב של ארט, באתר הארץ, 23 בספטמבר 2002
↑  ART תמכור תוכנת זיהוי קול ל-GVC הטייוואנית, באתר TheMarker‏, 6 במרץ 2001
↑  Agere Systems בחרה בתוכנת זיהוי הקול של ארט, באתר TheMarker‏, 3 בספטמבר 2001
↑  הודעות כלליות, AlphaCell בחרה בטכנולוגיית זיהוי הקול של חברת ארט, באתר News1 מחלקה ראשונה, 18 בפברואר 2003
↑  Steve Colegrove, N-trig: Pen and Touch Technology, Touch Display Research, Inc., ‏2013-05-07 (באנגלית)
↑  N-Trig - Overview, Crunchbase (באנגלית)
↑  הראל עילם, מיקרוסופט קונה את N-trig מכפר סבא, באתר כלכליסט, 12 בפברואר 2015
↑  Orr Hirschauge, Microsoft to Pay Around $30 Million for N-trig, WSJ (באנגלית)
↑  אילן מוסנאים, הסטארט אפ Optinetix גייס 1.6 מיליון דולר לפי שווי של 5.6 מיליון דולר, באתר TheMarker‏, 12 בפברואר 2001
↑  Patents Assigned to Optinetix (Israel) Ltd. - Justia Patents Search, patents.justia.com
↑  Gabriel Ilan Inventions, Patents and Patent Applications - Justia Patents Search, patents.justia.com
ג'י סיטי

| --- | --- |


 נתונים כלליים
 סוג:  חברה ציבורית – הבורסה לניירות ערך בתל אביב
 בורסה:  הבורסה לניירות ערך בתל אביב
 סימול:  GCT
 תקופת הפעילות:  1982–הווה (כ־43 שנים) 
 מיקום המטה:  ישראל תל אביב, ישראל
 שליטה בחברה:  נורסטאר (50.23%)
 ענפי תעשייה:  נדל"ן
 מוצרים עיקריים:  נדל"ן מניב
 שווי שוק:  2.68 מיליארד ש"ח (11 בפברואר 2025)
 הכנסות:  2.44 מיליארד ש"ח (2023)
 רווח תפעולי:  הפסד של 132 מיליון ש"ח (2023)
 רווח:  הפסד של 1.32 מיליארד ש"ח (2023)
 הון עצמי:  11.3 מיליארד ש"ח (2023)
 סך המאזן:  38.9 מיליארד ש"ח (2023)
 יו"ר:  אהוד ארנון
 מנכ"ל:  חיים כצמן
 עובדים:  150
  
 www.gazitglobe.com
 
ג'י סיטי בע"מ (לשעבר: גזית גלוב בע"מ) היא חברת נדל"ן ישראלית העוסקת ברכישה, השבחה, פיתוח וניהול מרכזים מסחריים ונכסים בעלי שימושים מעורבים, באזורים אורבניים צומחים בעיקר בצפון אמריקה, בברזיל, בישראל ובאירופה.
הקבוצה פועלת לאיתור ומימוש הזדמנויות עסקיות, בין החזקותיה העיקריות נמצאות החברות הציבוריות: Citycon, Atrium, והחברות הפרטיות: גזית ישראל, גזית ברזיל, Horizons ו-TripLLLe Canada. החברה נוסדה ונשלטת על ידי איש העסקים חיים כצמן.
מניות החברה נסחרות בבורסה לניירות ערך בתל אביב, שבה היא כלולה במדד תל אביב 90, תחת הסימון "GZT".
דווח בינואר 2022, כי ברק רוזן בעל השליטה העיקרי בקבוצת ישראל קנדה רכש כ-22.6 אחוזים מחברת נורסטאר בעלת השליטה העיקרית בחברה.
היסטוריה

החברה הוקמה בשנת 1982 כחברה העוסקת בנדל"ן מניב. מנכ"ל החברה היה מיכאל בר חיים ובעלי המניות היו חיים כצמן ודורי סגל. בשנת 1989 זיהה חיים כצמן את תקופת השפל בארצות הברית ורכש את מרכז הקניות Plaza Del Ray בכ-3.5 מיליון דולר ובשנת 1990 רכש בישראל את השלד הבורסאי גזית, חברת האם של גזית גלוב. בשנת 1992 נוסדה קרן EQY Equity One inc, אותה ניהל כצמן, ובשנת 1998 הונפקה החברה בבורסה של ניו יורק (NYSE). בשנת 1997 נכנסה גזית גלוב לקנדה ובשנת 2000 הפכה לבעלת מניות השליטה בפירסט קפיטל ריאליטי FCR – First Capital Realty.
בשנת 2002 נכנסה גזית גלוב לעסקי הנדל"ן הרפואי, אז הקימה את חברת הבת Royal Senior Care LLC, ובשנת 2003 רכשה Equity One את חברת הנדל"ן האמריקאית IRT והוסיפה לתיק ההשקעות שלה כ-92 נכסים מניבים. מהלך זה הפך את גזית גלוב לחברת הנכסים הגדולה בתחומה בפלורידה ואחת החברות הגדולות בדרום מזרח ארצות הברית.
בשנת 2004 הפכה גזית גלוב לבעלת מניות שליטה בחברת Citycon Oyj OMX: CTY ובשנת 2005 הקימה את G גזית גלוב ישראל. בשנת 2007 התרחבה Citycon Oyj לאסטוניה ולליטא. באותה שנה הקימה גזית גלוב את חברת הבת האמריקאית Properties ProMed. בשנת 2008 רכשה גזית גלוב יחד עם קרן השקעות נדל"ן של בנק ההשקעות סיטי (CPI) את אטריום (Atrium) והתרחבה למרכז ומזרח אירופה.
בשנת 2011 נערכה ההנפקה הראשונה בארצות הברית. בשנת 2013 התקיים מימוש מוצלח של ההשקעה ב-Royal Senior Care ובשנת 2015 התקיים מימוש מוצלח של ההשקעה ב-ProMed Properties. עוד באותה השנה רכשה גזית גלוב (דרך חברת הבת שלה Citycon) את Sektor הנורווגית תמורת 1.47 מיליארד אירו והפכה לבעלת מניות השליטה היחידה בחברת Atrium.
בשנת 2017 הקימה גזית גלוב את חברת ההשקעות Gazit Horizons, וחברת הבת שלה Equity One התמזגה עם חברת Regency Centers. בשנת 2018 הרחיבה החברה את פעילותה בברזיל ורכשה 70% מהמרכז המסחרי Internacional בתמורה לכ-937 מיליון ריאל ברזילאי ורכשה נכסים בישראל, בהם המרכז המסחרי סביון ב-116 מיליון ש"ח, נווה גן ברמת השרון ב-30 מיליון ש"ח, את בניין קולנוע רב חן בכיכר דיזנגוף ואת סניף בנק לאומי בדיזנגוף סנטר, תמורת סכום כולל של 102 מיליון ש"ח.
נכון ליום 30 בספטמבר 2018 הקבוצה מחזיקה ומנהלת 101 נכסים המשתרעים על שטח בנוי להשכרה של כ-2.5 מיליון מ"ר בשווי של כ-38.6 מיליארד ש"ח. בנוסף, ליום 30 בספטמבר 2018 החזיקה החברה בכ-31.3% מהון המניות של Inc Realty Capital First.
חברות בנות

גזית ישראל – חברת בת בבעלות מלאה של גזית גלוב. הוקמה בשנת 2005 ועוסקת ברכישה, ייזום, פיתוח וניהול, מרכזי מסחר עירוניים בשכונות מגורים פיתוח מרכזים מסחריים גדולים בצמתי דרכים מרכזיות מעוגני סופרמרקטים.
גזית ברזיל – חברת בת בבעלות מלאה של גזית גלוב. מחזיקה, מנהלת, מפעילה ומפתחת נדל"ן אורבני קמעונאי בסאו פאולו.
Gazit Horizons (צפון אמריקה) - חברת בת בבעלות מלאה של גזית גלוב. הוקמה בשנת 2017 ועוסקת באיתור ורכישת נדל"ן נדיר, בהשקעה ב-"קרקעות מניבות" לטווח ארוך ובחיבורי נכסים, בכוונה לייצר תשואה עודפת, על ידי ניהול נכסים פרואקטיבי בשווקים עירוניים גדולים וביניהם מיאמי, ניו יורק ובוסטון.
TripLLLe (קנדה) – חברה בת בבעלות של 60% גזית גלוב ו-40% בבעלות דורי סגל. הוקמה בשנת 2019.
Atrium (מרכז ומזרח אירופה) – חברת בת בבעלות של כ-60% מהון המניות של גזית גלוב. מתמחה ברכישה, פיתוח וניהול של מרכזים מסחריים מעוגני סופרמרקט במדינות צומחות במרכז אירופה (פולין וצ'כיה). נסחרת בבורסת אמסטרדם ובבורסת וינה תחת הסימול ATR.
Citycon (סקנדינביה) – חברת בת בבעלות של כ-49% נרכשה בשנת 2004 ומתמחה ברכישה, פיתוח וניהול של מרכזי קניות עירוניים מעוגני סופרמרקט באזורי סקנדינביה והים הבלטי. בשנת 2015, נכנסה לשוק הנורווגי על ידי רכישת Sektor Gruppen ב-1.5 מיליארד אירו. נסחרת בבורסת הלסינקי תחת הסימול CTY.
קנדה – First Capital Realty חברת בת בבעלות של כ-31.3% נרכשה בשנת 2000 ועוסקת בפיתוח והפעלת מרכזי קניות מעוגני סופרמרקט, בשווקים עירוניים עם חסמי כניסה גבוהים. נסחרת בבורסת טורונטו תחת הסימול FCR.